Dona'm les entitats que apareixen en el text següent:
Margarida Comas i Camps (Alaior, 25 de novembre de 1892 - Exeter, 28 d'agost de 1973) fou biòloga, pedagoga i professora de la Universitat de Barcelona. Comas fou una gran defensora de la innovació pedagògica, la igualtat social i els drets de les dones. La seva activitat com a investigadora queda recollida en revistes franceses i en el butlletí de la Reial Societat Espanyola d'Història Natural. Va créixer en una família de pensament progressista que estimava la cultura. El seu pare, Gabriel Comas i Ribas, natural d'Esporles (Mallorca), era un mestre amb idees liberals que va participar activament als moviments de renovació pedagògica de la Institució Lliure d'Ensenyament i va transmetre als seus fills que l'educació era clau per al desenvolupament de la societat. Margarida Comas va cursar els primers anys del batxillerat a l'Institut de Maó i quan el pare va ser traslladat a Palma, ella va continuar els estudis a l'Instituto General y Técnico de Baleares d'aquella ciutat. En acabar el curs 1910-1911 va obtenir el títol de batxillerat amb la qualificació d'excel·lent, i el mes de setembre li van concedir el premi extraordinari de batxillerat de la secció de Ciències per un estudi sobre la cooperació entre plantes i insectes en la pol·linització. Un dels membres del tribunal que va avaluar aquell treball era el zoòleg Josep Fuset, que seria més endavant un dels seus mentors. Amb el títol de batxillerat, va sol·licitar permís a l'Escola Normal de Mestres de les Balears per examinar-se de les assignatures que li faltaven per obtenir els títols de mestra elemental i superior. Era un cas excepcional, perquè les noies que volien ser mestres, després de l'escola primària es matriculaven a l'Escola Normal, sense fer el batxillerat. La directora de l'Escola Normal ho va consultar al rector de la Universitat de Barcelona (aleshores no hi havia universitat a les Illes), el qual va recórrer al subsecretari del Ministeri d'Instrucció Pública. La seva petició va ser aprovada i a final de setembre de 1911, obté el títol de Mestra Superior amb la qualificació d'excel·lent. També el 1911, Margarida Comas viatja per primera vegada a l'estranger, acompanyant el seu pare i un altre mestre en un viatge d'estudis a França, Bèlgica i Suïssa, comissionats per l'Ajuntament de Palma. I el novembre de 1911 ella comença una estada de nou mesos a Albi (França), on ocupa el càrrec de repetidora (lectora) d'espanyol a l'Escola Normal d'aquella ciutat i aprofita per perfeccionar els seus coneixements de francès i obtenir el Brévet élémentaire, que l'habilitava per fer classes a l'escola primària francesa. Després de l'estiu de 1912, Margarida Comas va a Madrid per fer les proves d'accés a l'Escola d'Estudis Superiors de Magisteri de Madrid, en la qual va ingressar amb el número 1 en la Secció de Ciències. Mentre estudiava, va haver de treballar perquè els ingressos de la seva família eren migrats i va fer clases a l'International Institute for Girls (Institut Internacional per a Noies), que s'havia establert a Madrid el 1910. El 1915 va acabar els seus estudis, després de ser cada curs la número de la Secció de Ciències de l'Escola i va obtenir el títol de Mestra de Primera Ensenyança Normal, que li permetia impartir classes en escoles normals o accedir al cos d'Inspecció educativa. El darrer curs era obligatori presentar una memòria original de recerca i la de Margarida Comas es titulava Instrucción en cálculo de los niños madrileños, siguiendo las pruebas de Vaney. El claustre de professors de l'Escola d'Estudis Superiors de Magisteri de Madrid la va proposar per a la plaça de professora Numerària de Física, Química i Història Natural de l'Escola Normal de Mestres de Santander, de la qual va prendre possessió l'1 de setembre de 1915. En aquesta institució va desenvolupar el seu interès per la pedagogia. Va realitzar diversos viatges a París i a Londres per ampliar estudis sobre la metodologia de l'ensenyament de les ciències. A Santader, fa amistat amb la professora Mercedes Rico Soriano (1872-1939), col·lega seva que impartia classes de matemàtiques a l'Escola Normal. Tenia vint anys més que ella, però compartia les mateixes inquietuds pedagògiques i científiques i l'anima a continuar la seva formació científica i estudiar ciències naturals. L'agost de 1918, Margarida Comas presenta una sol·licitud de matrícula no oficial a la Universitat de Barcelona, per examinar-se de zoologia. Era una matèria que havia preparat pel seu compte, treballant al Laboratori de Biologia Marina de Porto-Pi amb el professor Josep Fuset, que ho va acreditar en la instància presentada per Margarida. Va fer l'examen i va obtenir un excel·lent amb honor. Però era difícil compaginar els estudis a la Universitat de Barcelona i el seu treball a Santander i l'abril de 1919 va demanar el trasllat a la Universitat Central, a Madrid. Així, en un mateix curs va aprovar algunes assignatures a Barcelona i d'altres a Madrid. El curs 1919-1920 no va examinar-se de cap assignatura, però va continuar la seva formació pedagògica i durant les vacances de Setmana Santa va anar a França per visitar diversos centres d'ensenyament.
Margarida Comas i Camps : estudiós/científic, Alaior : Entitat_Geopolítica, Exeter : Entitat_Geopolítica, Universitat de Barcelona : educació, Comas : estudiós/científic, Gabriel Comas i Ribas : persona, Esporles : Entitat_Geopolítica, Mallorca : Entitat_Geopolítica, Margarida Comas : estudiós/científic, Palma : Entitat_Geopolítica, Instituto General y Técnico de Baleares : educació, Josep Fuset : estudiós/científic, Escola Normal : educació, Illes : Entitat_Geopolítica, França : Entitat_Geopolítica, Bèlgica : Entitat_Geopolítica, Suïssa : Entitat_Geopolítica, Ajuntament de Palma : govern, Albi : Entitat_Geopolítica, Reial Societat Espanyola d'Història Natural : organització, Institució Lliure d'Ensenyament : organització, Maó : Entitat_Geopolítica, Escola Normal de Mestres de les Balears : educació, Ministeri d'Instrucció Pública : govern, Madrid : Entitat_Geopolítica, Escola d'Estudis Superiors de Magisteri : educació, International Institute for Girls (Institut Internacional per a Noies) : educació, Vaney : persona, Escola d'Estudis Superiors de Magister : educació, Escola Normal de Mestres : educació, Santander : Entitat_Geopolítica, París : Entitat_Geopolítica, Londres : Entitat_Geopolítica, Santader : Entitat_Geopolítica, Mercedes Rico Soriano : persona, Laboratori de Biologia Marina de Porto-Pi : organització, Margarida : estudiós/científic, Universitat Central : educació, Barcelona : Entitat_Geopolítica, Setmana Santa : esdeveniment